На основу члана 64а став 27. и члана 80. тач. 12а) и 12б) Закона о пољопривредном земљишту ("Службени гласник РС", бр. 62/06, 65/08 - др. закон, 41/09 и 112/15),

Министар пољопривреде и заштите животне средине доноси

ПРАВИЛНИК

О УСЛОВИМА И ПОСТУПКУ ДАВАЊА У ЗАКУП И НА КОРИШЋЕЊЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ

**(Сл. гласник РС бр. 16/17 , 111/17 , 18/19 , 45/19 , 3/20 , 25/20 , 133/20 , 63/21 )**

**Пречишћен текст закључно са изменама из Сл. гл. РС бр. 63/21 које су у примени од 24/06/2021 (измене у чл.: 2 , 9 , 22 , 25 , 26 , 27 , 28 , 31 ).**

# 1) Уводне одредбе

## Предмет уређења

### Члан 1.

Овим правилником ближе се прописују услови, начин и поступак за остваривање права пречег закупа, као и документацију која се доставља уз захтев за остваривање права пречег закупа, услови и поступак давања на коришћење пољопривредног земљишта у државној својини, давање у закуп по основу права пречег закупа и путем јавног надметања, као и ближи услови, начин и поступак давања на коришћење пољопривредног земљишта у државној својини правним лицима у државној својини регистрованим за послове у области шумарства.

## Значење појмова

### Члан 2.

Поједини изрази употребљени у овом правилнику имају следећа значења:

1. пољопривредна инфраструктура јесте систем за наводњавање, одводњавање, рибњак, стакленик, пластеник, пољопривредни објекти и вишегодишњи засад (воћњак или виноград који је у роду) на пољопривредном земљишту у државној својини (у даљем тексту: пољопривредно земљиште);
2. домаће животиње јесу говеда, свиње, овце, козе, коњи, магарци и живина, обележене и регистроване у складу са законом којим се уређује ветеринарство;
3. условно грло јесте животиња или скуп животиња тежине 500 kg рачунајући највећу тежину производне категорије, а које се утврђује у складу са коефицијентима датим у Прилогу 1 - Табела коефицијената за обрачун домаћих животиња у условна грла, који је одштампан уз овај правилник и чини његов саставни део;

### повезано лице јесте у односу на физичко лице, односно предузетника: деда, баба, мајка, отац, деца, супружник, ванбрачни партнер, усвојеник и усвојилац уколико имају пребивалиште на истој

**адреси, у односу на правно лице: правно, односно физичко лице, односно предузетник које у том правном лицу има најмање 25% учешћа у капиталу, а у односу на задругу: физичко лице - члан задруге;**

1. јединица јавног надметања јесте катастарска парцела, група катастарских парцела односно део катастарске парцеле пољопривредног земљишта у државној својини;
2. подзакуп јесте давање закупљеног пољопривредног земљишта на коришћење другом лицу по било ком основу, укључујући уговор о пословно-техничкој сарадњи који са трећим лицем закључи закупац који нема пољопривредну механизацију неопходну за обраду тог пољопривредног земљишта;
3. вишегодишњи засад у роду јесте воћњак и виноград чија је вредност производње већа од трошкова производње, односно који је економски оправдан;
4. преживари јесу говеда, овце и козе;
5. агроекономска година јесте период који је потребан да се изврши припрема земљишта, заснује пољопривредна култура и скине усев те културе, а период у зависности од врсте културе, може бити различите дужине у оквиру периода од 1. новембра текуће године до 31. октобра наредне године;
6. инвестиционо улагање јесте изградња система за наводњавање, одводњавање, рибњака, пластеник, стакленик, садња винограда или воћњака, противградна заштита на вишегодишњим засадима на пољопривредном земљишту;
7. биомаса јесте биоразградиви део производа, отпада и остатака биолошког порекла биљне материје из пољопривредне производње.

# 2) Општи услови давања пољопривредног земљишта на коришћење, односно у закуп по основу права пречег закупа

### Члан 3.

1. Пољопривредно земљиште даје се на коришћење, односно у закуп под условом да је донет годишњи програм заштите, уређења и коришћења пољопривредног земљишта (у даљем тексту: Годишњи програм).
2. Годишњи програм доноси надлежни орган јединице локалне самоуправе до 31. марта текуће године, уз сагласност министарства надлежног за послове пољопривреде (у даљем тексту: Министарство), у складу са законом који уређује пољопривредно земљиште.

### Члан 4.

У поступку давања у закуп по основу права пречег закупа, односно путем јавног надметања, односно давања на коришћење, нарочито се:

* 1. расписује јавни позив за остваривање права пречег закупа, односно давања на коришћење пољопривредног земљишта без плаћања накнаде;
  2. прикупља документација и утврђује испуњеност услова за лица која су се јавила за остваривање права пречег закупа, односно давања на коришћење пољопривредног земљишта без плаћања накнаде;
  3. обавештава физичко, или правно лице које није испунило услове за остваривање права пречег закупа, односно давања на коришћење пољопривредног земљишта без плаћања накнаде, о разлозима неиспуњења услова и доноси акт у складу са законом;
  4. достављају подаци о физичком, или правном лицу које испуњава услове за остваривање права пречег закупа и давања на коришћење пољопривредног земљишта без плаћања накнаде, као и копија документације из јавног позива Министарству, у електронској форми;
  5. брисана ("Сл. гласник РС", бр. 18/19)
  6. стара да пољопривредно земљиште, које је у моменту израде Годишњег програма, под привременом мером забране располагања опредељује у јединице јавног надметања са посебном назнаком да се њиме не располаже док је ова мера на снази и да се не опредељује по основу права пречег закупа по основу сточарства;
  7. стара да површина пољопривредног земљишта која се опредељује по основу права пречег закупа у складу са чланом 64а став 13. тачка 2) закона којим се уређује пољопривредно земљиште (у даљем тексту: право пречег закупа по основу сточарства), а након умањења површине опредељене по основу права пречег закупа у складу са чланом 64а став 13. тачка 1) закона којим се уређује пољопривредно земљиште (у даљем тексту: право пречег закупа по основу пољопривредне инфраструктуре), а прелази преосталу површину пољопривредног земљишта предвиђену за закуп, сразмерно умањи за површине које се опредељују свим лицима;
  8. проверавају подаци да ли је физичко или правно лице које се јавило за остваривање права закупа, односно давања на коришћење пољопривредног земљишта без плаћања накнаде користило пољопривредно земљиште без правног основа у претходним агроекономским годинама и ако се утврди да је пољопривредно земљиште коришћено без правног основа, а и измирена је накнада у складу са законом којим се уређује пољопривредно земљиште, та лица остварују право закупа, односно коришћења пољопривредног земљишта без плаћања накнаде у складу са условима прописаним овим правилником;
  9. формирају јединице јавног надметања за давање у закуп, односно на коришћење и то земљиште Годишњим програмом опредељује за право првенства закупа, односно лицима која испуњавају услове за остваривање права пречег закупа, односно давање на коришћење без плаћања накнаде, односно за јавно надметање;
  10. стара да се оконча поступак давања пољопривредног земљишта у закуп, односно на коришћење са периодом дужим од годину дана које се даје на основу Годишњег програма за претходну годину;
  11. брисана ("Сл. гласник РС", бр. 3/20)
  12. стара да ако дође до промене података у Годишњем програму по било ком основу у складу са законом, да се у даљем поступку даје у закуп, односно на коришћење површина која је утврђена у складу са насталим променама;
  13. стара се да се измене и допуне Годишњег програма могу вршити по истом поступку прописаном за његово доношење, а најкасније до 30. априла;
  14. стара да се измене и допуне Годишњег програма, ако је његова реализација започета, могу вршити само у делу који се односи на средства остварена од давања у закуп пољопривредног земљишта, односно пољопривредних објеката у државној својини;

14а) стара да се могу вршити техничке исправке Годишњег програма ако након његовог доношења дође до обнове катастра непокретности у складу са законом којим се уређује државни премер и катастар непокретности, односно ако се утврди право својине Републике Србије на пољопривредном земљишту које није обухваћено Годишњим програмом;

* 1. брисана ("Сл. гласник РС", бр. 3/20)
  2. утврђује просечна постигнута цена закупа по хектару, која се у јединицама локалних самоуправа у којима је јавно надметање спроведено у више кругова добија обрачуном просека цена постигнутих у свим круговима јавног надметања одржаног у претходној агроекономској години.

# Право пречег закупа

## а) Услови за остваривање права пречег закупа по основу пољопривредне инфраструктуре

### Члан 5.

1. Право пречег закупа по основу пољопривредне инфраструктуре остварује се под условом да:
   1. се поднесе пријава у складу са јавним позивом;
   2. је Регистровано пољопривредно газдинство у активном статусу најмање три године;
   3. је пољопривредна инфраструктура укњижена код органа надлежног за вођење јавне евиденције о непокретностима, односно уколико инфраструктура није укњижена, да иста буде део пописне листе и књиговодствене документације које су потписане и оверене у складу са законом којим се уређује рачуноводство, односно да се има сагласност, односно одобрење Министарства за инвестициона улагања (за пољопривредну инфраструктуру која је подигнута након јула 2006. године), односно купопродајни уговор физичког лица са правним лицем које је подигло пољопривредну инфраструктуру у складу са тада важећим прописима;
   4. је записником Републичког пољопривредног инспектора констатовано постојање функционалне пољопривредне инфраструктуре, као и катастарске парцеле, или делови парцеле (односно дељивост парцела у односу на положај инфраструктуре на терену) на којима се пољопривредна инфраструктура налази.
2. Изузетно, лице из члана 29. става 5. овог правилника које је власник пољопривредне инфраструктуре може да оствари право пречег закупа по јавном позиву који се расписује у 2017. години ако испуни и друге услове прописане законом којим се уређује пољопривредно земљиште, овим правилником и јавним позивом из члана 7. став 1. овог правилника.
3. Поред услова прописаних у ставу 1. овог члана, доставља се и писмена изјава да ли се прихвата пољопривредно земљиште које је опредељено Годишњим програмом и да ли се прихватају услови под којима се то земљиште даје у закуп по основу права пречег закупа, и то појединачно за сваку јединицу јавног надметања.

## б) Услови за остваривање права пречег закупа по основу сточарства

### Члан 6.

1. Право пречег закупа по основу сточарства остварује се под условом да:
   1. се поднесе пријава у складу са јавним позивом;
   2. је Регистровано пољопривредно газдинство у активном статусу најмање једну годину;
   3. је власник домаћих животиња и власник, односно закупац објекта за гајење тих животиња на територији јединице локалне самоуправе на којој се право пречег закупа остварује, са утврђеним бројем условних грла, за које је поднет захтев надлежном органу да му се изда исправа, и то:
      1. ако су домаће животиње у систему уматичења потврда о условним грлима:
         * за домаће животиње које се налазе на територији Централне Србије - потврда коју издаје Институт за сточарство Београд-Земун, осим за коње коју издаје Пољопривредни факултет Универзитета у Београду,
         * за домаће животиње које се налазе на територији Аутономне покрајине Војводине - потврда коју издаје Пољопривредни факултет Универзитета у Новом Саду - Департман за сточарство;
      2. ако домаће животиње нису у систему уматичења записник Републичког ветеринарског инспектора којим је утврђен број условних грла која се обрачунавају на основу затеченог стања и исправе лица о продаји, предаји на клање и извозу животиња, а највише до капацитета објекта за држање тих животиња;
   4. да изјаву да даје сагласност да се изврши провера података код надлежних органа, а који су неопходни за реализацију јавног позива;
   5. да изјаву под кривичном, прекршајном и материјалном одговорношћу да је доставио све доказе који су предвиђени јавним позивом, а која садржи и следеће податке:

* колику површину пољопривредног земљишта поседује у свом власништву на територији јединице локалне самоуправе на којој се подноси пријава,
* списак повезаних лица и површину пољопривредног земљишта коју та лица поседују у власништву на територији јединице локалне самоуправе на којој је лице поднело пријаву;
  1. се достави уговор о закупу пољопривредног земљишта закључен са другим лицима за пољопривредно земљиште које се налази на територији јединице локалне самоуправе на којој је поднета пријава, уколико не постоји службена евиденција о томе.

1. Поред услова прописаних у ставу 1. овог члана, доставља се и писмена изјава да ли се прихвата пољопривредно земљиште које је опредељено Годишњим програмом и да ли се прихватају услови под којима се то земљиште даје у закуп по основу права пречег закупа, и то појединачно за сваку јединицу јавног надметања.
2. Поред услова прописаних у ст. 1. и 2. овог члана, а након закључења уговора по основу права пречег закупа по основу сточарства, закупац треба да одржава број условних грла на основу којих је добијено право пречег закупа по основу сточарства, са одступањем до 10 процената у односу на број условних грла на основу којих је закључен уговор о закупу по основу права пречег закупа по основу сточарства.
3. Коефицијенти за обрачун условних грла који се примењују за израду исправе из става 1. тачка 3) овог члана дати су у Прилогу 1 - Табела коефицијената за обрачун домаћих животиња у условна грла .

## в) Поступак давања у закуп по основу права пречег закупа

### Члан 7.

1. Право пречег закупа остварује се у поступку који спроводи јединица локалне самоуправе расписивањем јавног позива у складу са законом којим се уређује пољопривредно земљиште.
2. Јавни позив из става 1. овог члана објављује се у службеном гласилу јединице локалне самоуправе, на огласној табли и званичној веб-презентацији јединице локалне самоуправе, а може се објавити и у другим средствима јавног информисања.
3. Јавни позив из става 1. овог члана расписује се до 30. јуна текуће године, а пријава на јавни позив са потребном документацијом доставља се најкасније до 31. октобра текуће године јединици локалне самоуправе у складу са законом којим се уређује пољопривредно земљиште.

### Члан 8.

1. Након прикупљања документације из јавног позива, разматра се достављена документација и утврђује која лица остварују право пречег закупа по основу пољопривредне инфраструктуре и Годишњим програмом се опредељује површина пољопривредног земљишта.
2. Правна и физичка лица која испуњавају услове за остваривање права пречег закупа по основу пољопривредне инфраструктуре имају предност приликом опредељивања површине пољопривредног земљишта по основу права пречег закупа у складу са законом којим се уређује пољопривредно земљиште, са периодом закупа који може да буде до 30 година, а за рибњаке и винограде 40 година, ако су испуњени сви услови прописани законом и овим правилником.
3. Правним и физичким лицима, која испуњавају услове за остваривање права пречег закупа по основу пољопривредне инфраструктуре, надлежни орган јединице локалне самоуправе опредељује површину пољопривредног земљишта тако што формира јединице јавног надметања на основу записника Републичког пољопривредног инспектора из члана 5. став 1. тачка 4) овог правилника.

### Члан 9.

1. Након прикупљања документације из јавног позива, разматра се достављена документација, утврђује се која лица испуњавају услове за остваривање права пречег закупа по основу сточарства и Годишњим програмом опредељује се површина пољопривредног земљишта.
2. Након опредељивања површине пољопривредног земљишта по основу пољопривредне инфраструктуре и утврђивања права првенства закупа, пољопривредно земљиште се опредељује за закуп по основу права пречег закупа по основу сточарства.
3. Површина пољопривредног земљишта одређује се на основу утврђене врсте и броја условних грла из исправе из члана 6. став 1. тачка 3) овог правилника и коефицијената за обрачун условних грла у површину пољопривредног земљишта која је дата у Прилогу 2 - Табела коефицијената за обрачун условних грла у површину пољопривредног земљишта, који је одштампан уз овај правилник и чини његов саставни део.
4. Површина из става 3. овог члана која је утврђена за свако лице умањује се у складу са ограничењима прописаним чланом 64а ставом 17. закона којим се уређује пољопривредно земљиште, осим за површине пољопривредног земљишта које су предвиђене уговором о закупу по основу права пречег закупа по основу пољопривредне инфраструктуре који је закључен са Министарством.
5. Умањење из члана 64а став 17. закона којим се уређује пољопривредно земљиште односи се на територију јединице локалне самоуправе где се налази објекат за гајење домаћих животиња, односно домаће животиње.
6. Приликом опредељивања површина пољопривредног земљишта по основу права пречег закупа по основу сточарства формирају се јединице јавног надметања водећи рачуна о:
   1. катастарским општинама у којима се налазе објекти за гајење домаћих животиња, односно о близини пољопривредног земљишта које се додељује по праву пречег закупа у односу на објекат за гајење домаћих животиња;
   2. врсти домаћих животиња;
   3. културама пољопривредног земљишта које су према фактичком стању на терену погодне за исхрану домаћих животиња из тачке 2) овог става (њива, пашњак, ливада);
   4. равномерном уделу култура код свих лица која остварују ово право;

### периоду закупа који код преживара не може бити краћи од 10, а најдуже до 30 година, код живине не краћи од једне године, а најдуже до три године, а код осталих врста животиња не краћи од четири,

**а најдуже до осам година, ако су испуњени сви услови прописани законом којим се уређује пољопривредно земљиште и овим правилником.**

1. За лица из става 6. тачка 5) овог члана, која остварују право пречег закупа за више врста животиња, а код којих нису груписана посебна јавна надметања за сваку врсту животиња, период закупа ће се утврдити на основу врсте животиња по којима лице има право на већу површину.
2. Ако је лице имало закључен уговор по основу права пречег закупа по основу сточарства који је истекао и поново испуњава услове по основу права пречег закупа, а пољопривредно земљиште које је било предмет тог уговора се планира за давање у закуп новим Годишњим програмом, опредељује се том лицу исто пољопривредно земљиште, до површине на коју има право, у складу са законом којим се уређује пољопривредно земљиште и овим правилником, осим у случају када није могуће определити исто земљиште у складу са законом, односно технички није могуће.

### Члан 10.

1. Ако се лице коме је опредељено земљиште писмено не изјасни или се изјасни да не прихвата услове и пољопривредно земљиште које му је опредељено Годишњим програмом у складу са чланом 5. став 3. и чланом 6. став 2. овог правилника, сматра се да је одустао од пријаве, а то земљиште опредељује се за давање у закуп путем јавног надметања.
2. Ако се лице из става 1. овог члана изјасни да прихвата услове под којима му се пољопривредно земљиште које је опредељено Годишњим програмом, то земљиште се даје у закуп по основу права пречег закупа, односно доноси се одлука о давању у закуп пољопривредног земљишта по праву пречег закупа посебно за сваку јединицу јавног надметања.

### Члан 11.

Одлуку о давању у закуп пољопривредног земљишта у државној својини по основу права пречег закупа доноси надлежни орган јединице локалне самоуправе уз сагласност Министарства у складу са законом којим се уређује пољопривредно земљиште.

### Члан 12.

1. На основу правоснажне одлуке о давању у закуп по основу права пречег закупа, а након извршене уплате закупнине за прву годину закупа и достављања средства обезбеђења плаћања за период закупа дужи од годину дана, Министарство закључује уговор о закупу пољопривредног земљишта у државној својини по праву пречег закупа са лицем које је остварило право пречег закупа, који припрема јединица локалне самоуправе, који је претходно потписан од стране закупца и достављен Министарству.
2. Уговор о закупу пољопривредног земљишта по праву пречег закупа по основу сточарства закључен на период дужи од четири године, садржи и обавезу закупца да одржава број условних грла на основу ког је закључио уговор, као и да сваке четврте године од године у којој је закључен уговор, а најкасније до 1. фебруара сваке четврте агроекономске године, достави утврђену врсту и број условних грла у складу са чланом 6. став 1. тачка 3) овог правилника.
3. Ако се у поступку из става 2. овог члана утврди да је број условних грла умањен за више од 10 процената у односу на број условних грла на основу којих је закључен овај уговор, умањује се површина која се даје у закуп по том основу, а која се утврђује у складу са одредбама овог правилника.
4. Ако закупац по праву пречег закупа по основу сточарства због промењених околности, а пре рока из става 2. овог члана, а најкасније до 1. фебруара текуће године, пријави умањење броја условних грла, умањује се површина која се даје у закуп по том основу, а која се утврђује у складу са одредбама овог правилника.
5. О умањењу површина из ст. 3. и 4. овог члана закључује се анекс уговора о закупу пољопривредног земљишта по праву пречег закупа по основу сточарства за наредну агроекономску годину, уколико је технички могуће, у супротном уговор се раскида, без утврђивања пасивног статуса Регистрованом пољопривредном газдинству и опредељује се одговарајућа површина у Годишњем програму за текућу годину.
6. Ако се у ванредној контроли утврди да закупац по праву пречег закупа по основу сточарства поступа супротно одредбама чланом 6. став 3. овог правилника, уговор се раскида закључно са текућом агроекономском годином, а Регистрованом пољопривредном газдинству се утврђује пасиван статус.
7. По предаји уговора, ако закупац пољопривредног земљишта у року од 15 дана поднесе захтев за увођење у посед јединици локалне самоуправе, послове увођења у посед пољопривредног земљишта које је дато у закуп врши се у складу са законом који уређује пољопривредно земљиште.
8. Ако током трајања закупа правно или физичко лице престане да испуњава услове на основу којих је утврђено право пречег закупа, уговор о закупу престаје да важи у складу са овим правилником.
9. Закупац пољопривредног земљишта по праву пречег закупа по основу сточарства пољопривредно земљиште користи искључиво за производњу хране у складу са списком пољопривредних култура које се користе за исхрану домаћих животиња на основу којег је и стекао ово право закупа.
10. Списак пољопривредних култура које се користе за исхрану домаћих животиња по врстама домаћих животиња дат је у Прилогу 3 - Табела пољопривредних култура за исхрану животиња по врстама домаћих животиња, који је одштампан уз овај правилник и чини његов саставни део.
11. Записником Републичког пољопривредног инспектора утврђује се фактички начин коришћења пољопривредног земљишта из става 9. овог члана.
12. Ако закупац пољопривредног земљишта по праву пречег закупа по основу сточарства не користи пољопривредно земљиште искључиво за производњу хране у складу са списком пољопривредних култура које се користе за исхрану домаћих животиња, уговор о закупу пољопривредног земљишта престаје да важи закључно са истеком агроекономске године у којој је утврђена неправилност, а пољопривредном газдинству закупца утврђује се пасиван статус.

# Коришћење пољопривредног земљишта без плаћања накнаде у циљу пошумљавања

## а) Услови за остваривање коришћења пољопривредног земљишта без плаћања накнаде у циљу пошумљавања

### Члан 13.

1. Право коришћења пољопривредног земљишта без плаћања накнаде из члана 61. став 2. закона којим се уређује пољопривредно земљиште (у даљем тексту: коришћење пољопривредног земљишта без плаћања накнаде у циљу пошумљавања) остварује се под условом да:
   1. се поднесе пријава у складу са јавним позивом;
   2. је оснивач правног лица Република Србија, аутономна покрајина или јединица локалне самоуправе;
   3. су испуњени услови за газдовање шумама прописани законом којим се уређује област шумарства;
   4. је регистровано за област шумарства.
2. Поред услова прописаних у ставу 1. овог члана, право коришћења пољопривредног земљишта без плаћања накнаде у циљу пошумљавања остварује се и ако се подиже шума и заштитни појас дрвећа (пољозаштитни, ветрозаштитни и сл.) на укупној површини већој од пет ари тако да се не угрожава околно пољопривредно земљиште, односно да се не подижу инвазивне врсте дрвећа.
3. Поред услова прописаних у ст. 1. и 2. овог члана, доставља се и писмена изјава да ли се прихвата пољопривредно земљиште које је опредељено Годишњим програмом и да ли се прихватају услови под којима се то земљиште даје на коришћење без плаћања накнаде у циљу пошумљавања, и то појединачно за сваку јединицу јавног надметања.
4. На писмено изјашњење из става 3. овог члана примењују се одредбе члана 10. овог правилника.

## б) Поступак коришћења пољопривредног земљишта без плаћања накнаде у циљу пошумљавања

### Члан 14.

1. Пољопривредно земљиште у државној својини даје се на коришћење без плаћања накнаде у циљу пошумљавања јавним позивом који расписује надлежни орган јединице локалне самоуправе у складу са законом којим се уређује пољопривредно земљиште.
2. Јавни позив из става 1. овог члана објављује се у службеном гласилу јединице локалне самоуправе, на огласној табли и званичној веб-презентацији јединице локалне самоуправе, а може се објавити и у другим средствима јавног информисања.
3. У складу са јавним позивом подноси се пријава на јавни позив са потребном документацијом назначеном у јавном позиву надлежном органу јединице локалне самоуправе.

### Члан 15.

Након прикупљања документације из јавног позива, разматра се достављена документација, утврђује се која лица испуњавају услове за остваривање права коришћења пољопривредног земљишта без плаћања накнаде у циљу пошумљавања и Годишњим програмом опредељују се јединице јавног надметања, и то водећи рачуна да се опредељује пољопривредно земљиште које је према фактичком начину коришћења лошијег квалитета.

### Члан 16.

Одлуку о давању на коришћење пољопривредног земљишта без плаћања накнаде у циљу пошумљавања доноси надлежни орган јединице локалне самоуправе уз сагласност Министарства, у складу са законом којим се уређује пољопривредно земљиште.

### Члан 17.

1. На основу правоснажне одлуке о давању на коришћење пољопривредног земљишта без плаћања накнаде у циљу пошумљавања, Министарство закључује уговор о коришћењу пољопривредног земљишта без плаћања накнаде у циљу пошумљавања са правним лицем које је остварило ово право, који припрема јединица локалне самоуправе, који је претходно потписан од стране овог правног лица и достављен Министарству.
2. Након правоснажности одлуке о давању на коришћење пољопривредног земљишта без плаћања накнаде у циљу пошумљавања, сматра се да је пољопривредно земљиште дато на коришћење, с тим што корисник може да уђе у посед након скидања усева претходног корисника, односно закупца.
3. На поступак увођења у посед корисника из става 1. овог члана примењују се одредбе члана 12. став 7. овог правилника.

# Коришћење пољопривредног земљишта без плаћања накнаде

## а) Услови за остваривање коришћења пољопривредног земљишта без плаћања накнаде

### Члан 18.

1. Право на коришћење пољопривредног земљишта без плаћања накнаде остварује се под условом да:
   1. се поднесе пријава у складу са јавним позивом;
   2. је оснивач правног лица Република Србија, аутономна покрајина или јединица локалне самоуправе;
   3. је образовна установа - школа, стручна пољопривредна служба, социјална установа, односно високообразовна установа - факултет и научни институт, односно установа за извршење кривичних санкција;
   4. да се пољопривредно земљиште користи искључиво у циљу пољопривредне производње.
2. Поред услова прописаних у ставу 1. овог члана, доставља се и писмена изјава да ли се прихвата пољопривредно земљиште које је опредељено Годишњим програмом и да ли се прихватају услови под којима се то земљиште даје на коришћење без плаћања накнаде, и то појединачно за сваку јединицу јавног надметања.
3. На писмено изјашњење из става 2. овог члана примењују се одредбе члана 10. овог правилника.

## б) Поступак коришћења пољопривредног земљишта без плаћања накнаде

### Члан 19.

На поступак давања на коришћење пољопривредног земљишта без плаћања накнаде примењују се одредбе члана 14. овог правилника.

### Члан 20.

1. Након прикупљања документације из јавног позива, разматра се достављена документација, утврђује се која лица испуњавају услове за остваривање права коришћења пољопривредног земљишта без плаћања накнаде и Годишњим програмом опредељује се површина пољопривредног земљишта.
2. Правним лицима која испуњавају услове за остваривање права коришћења пољопривредног земљишта без плаћања накнаде опредељују се јединице јавног надметања, и то:
   1. образовним установама - школама, стручним пољопривредним службама, социјалним установама највише до 100 ha на територији Републике Србије;
   2. високообразовним установама - факултетима и научним институтима и установама за извршење кривичних санкција највише до 1.000 ha на територији Републике Србије.
3. Површина пољопривредног земљишта која се опредељује правном лицу из става 2. овог члана умањује се за површину за коју већ има закључене уговоре о давању на коришћење пољопривредног земљишта без плаћања накнаде са Министарством на територији Републике Србије.

### Члан 21.

На поступак доношења одлуке о давању на коришћење пољопривредног земљишта без плаћања накнаде, закључења уговора о коришћењу пољопривредног земљишта у државној својини без плаћања накнаде и увођења у посед сходно се примењују одредбе чл. 16. и 17. овог правилника.

# Давање у закуп пољопривредног земљишта путем јавног надметања

## а) Услови за давање у закуп путем јавног надметања

### Члан 22.

1. **Пољопривредно земљиште даје се у закуп јавним оглашавањем, односно јавним надметањем у два круга под условом да је донета одлука о расписивању јавног огласа о давању у закуп и на коришћење пољопривредног земљишта путем јавног надметања (у даљем тексту: јавни оглас) у складу са законом којим се уређује пољопривредно земљиште.**

### Јавни оглас у првом кругу расписује се након окончања поступка давања у закуп пољопривредног земљишта на коришћење без плаћања накнаде и давања у закуп по основу права пречег закупа за преосталу површину пољопривредног земљишта.

1. **Јавни оглас у другом кругу расписује се након окончања поступка давања у закуп пољопривредног земљишта у државној својини по првом кругу јавног надметања.**

### Изузетно од ст. 2. и 3. овог члана, јавни оглас у првом, односно у другом кругу може да се распише иако није окончан претходни поступак за поједину јединицу јавног надметања због нерешеног имовинско-правног статуса.

1. **У случају из става 4. овог члана, јавни оглас у првом, односно другом кругу расписује се тако што се јединица јавног надметања за коју није окончан претходни поступак изузима из јавног огласа који се расписује.**

### Ако се сво пољопривредно земљиште не изда у закуп у првом и другом кругу, може да се доносе одлука о расписивању новог јавног огласа по правилима другог круга.

1. **Јавно надметање спроводи се електронским путем, преко веб-апликације за спровођење јавног надметања.**

### Веб-апликација за спровођење јавног надметања доступна је на званичној веб-презентацији Управе за пољопривредно земљиште (у даљем тексту: Управа).

**Члан 23.**

Ради давања у закуп пољопривредног земљишта путем јавног надметања треба да буду испуњени услови у погледу пољопривредног земљишта, и то:

* 1. да није закључен уговор о коришћењу пољопривредног земљишта у државној својини без плаћања накнаде, односно уговор о закупу по праву пречег закупа за то пољопривредно земљиште;
  2. да је Годишњим програмом планирано за давање у закуп путем јавног надметања;
  3. да је раскинут уговор о закупу, односно коришћењу пољопривредног земљишта са Министарством закључен по ранијим Годишњим програмима док је поступак реализације Годишњег програма за текућу годину у току;
  4. да није у поступку давања у закуп по праву првенства;
  5. да ако је извршена оцена писма о намерама заинтересованог лица за инвестиционо улагање у оквиру јавног огласа се означи јединица јавног надметања за давање у закуп за инвестициона улагање.

## б) Поступак спровођења јавног надметања

### Члан 24.

1. Одлуку о расписивању јавног огласа доноси надлежни орган јединице локалне самоуправе на чијој територији се налази пољопривредно земљиште у државној својини, у року од 60 дана од дана доношења Годишњег програма, уз сагласност Министарства у складу са законом којим се уређује пољопривредно земљиште.
2. Јавни оглас из става 1. овог члана објављује се на званичној веб-презентацији Управе, у службеном гласилу јединице локалне самоуправе, на огласној табли и званичној веб-презентацији јединице локалне самоуправе, а може се објавити и у другим средствима јавног информисања.

### Члан 25.

1. **Поступак јавног надметања одржава се ако је благовремено достављена најмање једна уредна пријава на јавни оглас и ако се достави доказ о уплати депозита за сваку јединицу јавног надметања појединачно.**

### Ако је за јединицу јавног надметања одлуком о расписивању јавног огласа утврђен износ депозита мањи од 1.000 динара, понуђач не мора да уплати депозит и достави доказ ради учешћа на јавном надметању за ту јединицу јавног надметања.

1. **За јединице јавног надметања из члана 23. тачка 5) овог правилника, у поступку пријављивања за јавно надметање подносилац пријаве доставља и оверену изјаву да предметно земљиште узима у закуп ради инвестиционог улагања.**

### Закупац земљишта из става 3. овог члана подноси Министарству захтев за одобрење на инвестициона улагања, најкасније у року од 60 дана од дана закључења уговора о закупу и доставља елаборат за одобрење на инвестиционо улагање за предметно земљиште.

1. **Елаборат за одобрење на инвестиционо улагање садржи: кратак опис инвестиције, врсту, сортимент (за вишегодишње засаде), динамику радова, предмер и предрачун радова и који постаје саставни део уговора о закупу, односно уговора о коришћењу пољопривредног земљишта.**

### Динамика радова у елаборату из става 5. овог члана треба да буде таква да се инвестициона улагања окончају најкасније у року од пет година од дана давања одобрења, а закупац, односно корисник предметног земљишта треба да поступа у складу са динамиком радова наведеном у елаборату.

1. **Ако се за јединицу јавног надметања пријави више учесника који испуњавају услове за закуп пољопривредног земљишта и која су понудила највишу цену закупа у истом износу, најповољнији понуђач је учесник чија је пријава прва регистрована у веб-апликацији за спровођење јавног надметања.**

### Најповољнији понуђач јесте понуђач који испуњава услове за закуп пољопривредног земљишта у складу са законом којим се уређује пољопривредно земљиште и овим правилником и понуди највишу цену закупа за јединицу јавног надметања.

1. **Ако на територији јединице локалне самоуправе постоје катастарске општине које немају статус насељеног места, право закупа у првом кругу јавног надметања, за јединице јавног надметања које припадају тој катастарској општини, има физичко лице које има пребивалиште на територији јединице локалне самоуправе којој припада та катастарска општина.**

### У поступку јавног надметања, правно и физичко лице пријављује се и прилаже путем веб-апликације за спровођење јавног надметања документацију којом доказује испуњеност услова за остваривање права закупа.

1. **Право закупа има физичко и правно лице које се пријавило на јавно надметање до рока наведеног у одлуци о расписивању јавног огласа и које испуњава услове за остваривање права закупа у првом кругу, односно у другом кругу јавног надметања, прописане законом којим се уређује пољопривредно земљиште и овим правилником и чија је понуда иста или већа од износа почетне цене из одлуке о расписивању јавног огласа.**

### Једном поднета пријава са понудом не може се мењати.

1. **Након истека рока за пријаву, надлежни орган јединице локалне самоуправе утврђује испуњеност услова за остваривање права закупа свих подносилаца захтева на основу документације приложене путем веб-апликације за спровођење јавног надметања.**

### На дан отварања понуда, који је одређен одлуком о расписивању јавног огласа, из веб-апликације за спровођење јавног надметања се према висини понуде аутоматски формира ранг листа понуђача за које је утврђено да испуњавају услове за закуп пољопривредног земљишта.

**Члан 26.**

1. Након спроведеног поступка јавног надметања, уплаћени депозит се враћа понуђачима, осим најповољнијем понуђачу.
2. Ако најповољнији понуђач одустане од закупа након спроведеног јавног надметања, депозит му се не враћа, осим у случају настанка околности које доводе до немогућности закупа тог земљишта.

( **3**) Најповољнијем понуђачу уплаћени депозит урачунава се у годишњу закупнину.

### Члан 27.

**Ранг листа понуђача објављује се на званичној веб презентацији Управе и садржи: списак лица који испуњавају услове за остваривање права закупа пољопривредног земљишта рангираних према висини понуде, време доставе понуде и списак лица који не испуњавају услове за остваривање права закупа пољопривредног земљишта.**

### Члан 28.

1. Одлуку о давању у закуп пољопривредног земљишта у државној својини надлежни орган јединице локалне самоуправе дужан је да донесе најкасније до 1. јуна текуће године, уз сагласност Министарства у складу са законом којим се уређује пољопривредно земљиште.
2. Одлука из става 1. овог члана и чл. 11 , 16 , 21 , 31. став 5. и члана 33. став 2. овог правилника сматра се донетом даном објављивања сагласности на званичној веб-презентацији Управе, од ког дана почиње да тече рок за жалбу прописан законом којим се уређује пољопривредно земљиште.

### Ако након спроведеног поступка јавног надметања, најповољнији понуђач писмено одустане од своје понуде или у року одређеном одлуком не плати закупнину, односно не достави доказ о извршеној уплати и средство обезбеђења плаћања закупнине за наредне године закупа за одређену јединицу јавног надметања, сматра се да та јединица јавног надметања није реализована у спроведеном кругу јавног надметања.

**Члан 29.**

1. На поступак закључења уговора о закупу пољопривредног земљишта у државној својини и увођења у посед сходно се примењују одредбе члана 12. ст. 1, 7. и 8. овог правилника.
2. Инвестициона улагања не могу се вршити на пољопривредном земљишту које је у складу са посебним законом одређено као грађевинско земљиште, односно на пољопривредном земљишту које је предмет враћања ранијим власницима.
3. Одобрење на инвестициона улагања може се дати и лицу који има закључен уговор о коришћењу пољопривредног земљишта у државној својини.
4. Закупац пољопривредног земљишта који је до доношења овог правилника извршио инвестициона улагања на закупљеном пољопривредном земљишту без одобрења, може да добије накнадно одобрење ако у року од годину дана од доношења овог правилника поднесе захтев Министарству на разматрање.
5. Због промењених околности у поступку реализације инвестиционог улагања након добијања одобрења, закупац може да изврши само једну измену елабората која се односи само на промену врсте воћног засада, уз одобрење Министарства.
6. Ако закупац има закључен уговор о закупу са Министарством на период закупа од 40 година, а подигао је воћњак, односно заинтересован је за подизање воћњака, на његов захтев закључује се анекс овог уговора на период закупа до 30 година, а пре достављања захтева Министарству за одобрење инвестиционог улагања.

# 7) Коришћење пољопривредног земљишта које се даје по почетној цени од 0 динара на јавном надметању

## а) Услови коришћења пољопривредног земљишта које се даје по почетној цени од 0 динара за пољопривредну производњу

### Члан 30.

Пољопривредно земљиште даје се на коришћење за пољопривредну производњу путем јавног надметања по почетној цени од 0 динара, ако је поред услова прописаних законом којим се уређује пољопривредно земљиште, записником Републичког пољопривредног инспектора нарочито утврђено да пољопривредно земљиште није било предмет закупа у последње три агроекономске године и није било предмет коришћења, са приказом свих катастарских парцела, или делова парцела, подацима о катастарској општини, површини, култури и класи.

## б) Поступак коришћења пољопривредног земљишта које се даје по почетној цени од 0 динара за пољопривредну производњу

### Члан 31.

1. У јавном огласу из члана 22. ст. 1. и 5. овог правилника означавају се јединице јавног надметања за давање на коришћење по почетној цени од 0 динара за пољопривредну производњу, ако су испуњени услови прописани законом којим се уређује пољопривредно земљиште и овим правилником.
2. Ако се за означену јединицу јавног надметања из става 1. овог члана у поступку јавног надметања пријави само један учесник који испуњава услове из закона којим се уређује пољопривредно земљиште и овог правилника, том учеснику се земљиште додељује на коришћење по понуђеној цени.
3. Ако се за означену јединицу јавног надметања из става 1. овог члана у поступку јавног надметања пријави више учесника који испуњавају услове из закона којим се уређује пољопривредно земљиште и овог правилника, даје се на коришћење оном учеснику који је доставио највишу понуду.

### Ако се за јединицу јавног надметања пријави више учесника који испуњавају услове из закона којим се уређује пољопривредно земљиште и овог правилника и који су доставили највишу понуду у истом износу, даје се на коришћење оном учеснику чија је пријава прва регистрована у веб-апликацији за спровођење јавног надметања.

1. Одлуку о давању на коришћење пољопривредног земљишта доноси надлежни орган јединице локалне самоуправе уз сагласност Министарства у складу са законом којим се уређује пољопривредно земљиште.
2. На поступак давања на коришћење пољопривредног земљишта из овог члана сходно се примењују одредбе чл. 22-25. и чл. 27-29. овог правилника.
3. На основу правоснажне одлуке из става 5. овог члана, Министарство и корисник закључују уговор о коришћењу пољопривредног земљишта у складу са законом којим се уређује пољопривредно земљиште.
4. Период коришћења пољопривредног земљишта које се даје по почетној цени од 0 динара за пољопривредну производњу може се продужити у складу са законом којим се уређује пољопривредно земљиште, а корисник за период за који је продужено коришћење тог земљишта плаћа закупнину у износима прописаним чланом 61. закона којим се уређује пољопривредно земљиште.
5. Корисник подноси захтев јединици локалне самоуправе за продужење коришћења пољопривредног земљишта најмање годину дана пре истека постојећег уговора.
6. По пријему захтева из става 9. овог члана, прибавља се записник Републичког пољопривредног инспектора да корисник пољопривредно земљиште користи у пољопривредне сврхе и одобрење Министарства за инвестиционе радове за површине преко 10 ha, након чега се одлуком констатује да ли су испуњени услови за продужење коришћења пољопривредног земљишта и одлучује се о продужењу коришћења пољопривредног земљишта.
7. Корисник ће почети са измирењем обавезе плаћања закупнине за коришћење пољопривредног земљишта по истеку рока утврђеног основним уговором из става 7. овог члана.
8. Одлуку о давању на коришћење пољопривредног земљишта уз плаћање закупнине доноси надлежни орган јединице локалне самоуправе уз сагласност Министарства, након утврђивања испуњености услова из става 10. овог члана.
9. Одлуком из става 12. овог члана утврђује се и износ закупнине у складу са просечно постигнутом ценом закупа по хектару у односу на последњу агроекономску годину, у којој је поступак давања у закуп окончан у односу на моменат подношења захтева.
10. На основу одлуке из става 12. овог члана којом се утврђује да су испуњени услови за продужење коришћења пољопривредног земљишта, Министарство са корисником закључује анекс уговора о коришћењу пољопривредног земљишта у државној својини уз накнаду.

## в) Услови коришћења пољопривредног земљишта које се даје по почетној цени од 0 динара за обновљиве изворе од биомасе и сточарства

### Члан 32.

Право на коришћење пољопривредног земљишта може остварити правно лице и предузетник који се бави производњом енергије из обновљивих извора од биомасе и сточарства путем јавног надметања по почетној цени од 0 динара, ако су поред услова прописаних законом којим се уређује пољопривредно земљиште, испуњени и следећи услови, и то:

* 1. да је записником Републичког пољопривредног инспектора нарочито утврђено да се пољопривредно земљиште не користи за пољопривредну производњу, са приказом свих катастарских парцела, или делова парцела, подацима о катастарској општини, површини, култури и класи;
  2. да је уписано у Регистар пољопривредних газдинстава и налази се у активном статусу;
  3. да је у својству претежне делатности регистровано или да има у оснивачком акту наведену енергетску делатност прописану законом којим се уређује област енергетике, а за чије обављање се користе обновљиви извори од биомасе и сточарства;
  4. да у року од три године од дана закључења уговора о коришћењу земљишта достави доказ о прибављеној употребној дозволи за енергетски објекат за чији рад се планира коришћење обновљивих извора од биомасе који гласи на име лица са којим је закључен уговор о коришћењу, у супротном уговор престаје да важи, а Регистрованом пољопривредном газдинству се утврђује пасиван статус;
  5. да се земљиште користи за пољопривредну производњу.

## г) Поступак коришћења пољопривредног земљишта које се даје по почетној цени од 0 динара за обновљиве изворе од биомасе и сточарства

### Члан 33.

На поступак коришћења пољопривредног земљишта које се даје по почетној цени од 0 динара за обновљиве изворе од биомасе и сточарства сходно се примењују одредбе члана 31. ст. 1-7. овог правилника.

### Члан 34.

Овај правилник ступа на снагу осмог дана од дана објављивања у "Службеном гласнику Републике Србије".

# Прилог 1

## ТАБЕЛА КОЕФИЦИЈЕНАТА ЗА ОБРАЧУН ДОМАЋИХ ЖИВОТИЊА У УСЛОВНА ГРЛА \*)

|  |  |  |
| --- | --- | --- |
| **Врста домаће животиње** | **Категорија домаће животиње** | **Коефицијент за обрачун условних грла** |
| **ГОВЕДА** |  |  |
|  | **Краве** | **1,2** |
|  | **Приплодни бикови** | **1,4** |
|  | **Стеоне јунице** | **1** |
|  | **Говеда старости 12-24 месеци** | **0,7** |
|  | **Говеда старости 6-12 месеци** | **0,3** |
|  | **Телад** | **0,15** |
| **СВИЊЕ** |  |  |
|  | **Крмаче** | **0,4** |

|  |  |  |
| --- | --- | --- |
|  | **Нерастови** | **0,4** |
|  | **Тестиране назимице** | **0,25** |
|  | **Приплодни подмладак (од 25 kg до краја теста)** | **0,2** |
|  | **Товне свиње (преко 25 kg)** | **0,15** |
|  | **Прасад (до 25 kg)** | **0,02** |
| **ОВЦЕ** |  |  |
|  | **Овце** | **0,1** |
|  | **Овнови** | **0,1** |
|  | **Двизад (старости од 12 месеци до јагњења)** | **0,08** |
|  | **Шиљежад (старости 6-12 месеци)** | **0,06** |
|  | **Јагњад** | **0,02** |
| **КОЗЕ** |  |  |
|  | **Козе** | **0,1** |
|  | **Јарчеви** | **0,1** |
|  | **Двизад (старости од 12 месеци до јагњења)** | **0,08** |
|  | **Шиљежад (старости 6-12 месеци)** | **0,06** |
|  | **Јарад** | **0,02** |
| **КОЊИ** |  |  |
|  | **Коњи** | **1,2** |
|  | **Омад** | **0,75** |
|  | **Ждребад** | **0,5** |
| **МАГАРЦИ** |  |  |
|  | **Магарци** | **0,5** |
|  | **Подмаладак 1-3 године** | **0,25** |
|  | **Пулад** | **0,125** |
| **ЖИВИНА** |  |  |
|  | **Бројлерски родитељи - одгој** | **0,006** |
|  | **Бројлерски родитељи - експлоатација** | **0,008** |
|  | **Комерцијалне носиље - одгој** | **0,003** |
|  | **Комерцијалне носиље - експлоатација** | **0,004** |
|  | **Лаки родитељи - одгој** | **0,003** |
|  | **Лаки родитељи - експлоатација** | **0,004** |

**\*) Коефицијенти за обрачун домаћих животиња у условна грла примењују се почев од јавног позива који се расписује 2021. године.**

# Прилог 2

## ТАБЕЛА КОЕФИЦИЈЕНАТА ЗА ОБРАЧУН УСЛОВНИХ ГРЛА У ПОВРШИНУ ПОЉОПРИВРЕДНОГ ЗЕМЉИШТА\*)

|  |  |
| --- | --- |
| Врста домаће животиње | Коефицијент за обрачун површине пољопривредног земљишта |
| Говеда у систему уматичења | 1,0 |
| остала говеда | 0,7 |
| Свиње у систему уматичења | 1,0 |
| остале свиње | 0,3 |
| Овце у систему уматичења | 1,0 |
| остале овце | 0,7 |
| Козе у систему уматичења | 1,0 |
| остале козе | 0,7 |
| Коњи у систему уматичења | 1,0 |
| остали коњи | 0,7 |
| Магарци у систему уматичења | 1,0 |
| остали магарци | 0,7 |
| Живина у систему уматичења | 0,3 |
| остала живина | 0,2 |

\*) Коефицијенти за обрачун домаћих животиња у условна грла примењују се почев од јавног позива који се расписује 2020. године.

# Прилог 3

**ТАБЕЛА ПОЉОПРИВРЕДНИХ КУЛТУРА ЗА ИСХРАНУ ЖИВОТИЊА ПО ВРСТАМА ДОМАЋИХ ЖИВОТИЊА**

|  |  |  |  |
| --- | --- | --- | --- |
| Врста домаћих животиња | Равничарски предели | Брдски предели | Планински предели |
| Говеда | Кукуруз, луцерка, соја, црвена детелина, ДТС, житарице (јечам, овас, пшеница, | Црвена детелина, кукуруз, детелинско-травне смеше (ДТС - мешавине крмних легуминоза и | Сејане ливаде - Детелинско-травне смеше креиране за |

|  |  |  |  |
| --- | --- | --- | --- |
|  | тритикале), крмни грашкови, крмне грахорице, крмни сирак, суданска трава, перко, сунцокрет, шећерна репа | трава), травне смеше, луцерка, житарице, крм. грашкови, крм. грахорице, перко, сунцокрет, шећерна репа | посебне услове и намене, Природне ливаде, овас, јечам, сунцокрет, шећерна репа |
| Свиње | Кукуруз, житарице, соја, сунцокрет | Кукуруз, житарице | Житарице |
| Овце | Кукуруз, луцерка, црвена детелина, ДТС, житарице (јечам, овас, пшеница, тритикале), соја, крмни грашкови, крмне грахорице, крмни сирак, суданска трава | Детелинско-травне смеше (ДТС - мешавине крмних легуминоза и трава), црвена детелина, кукуруз, травне смеше, луцерка, житарице, крм. грашкови, крмне грахорице | Сејане ливаде - Детелинско-травне смеше креиране за посебне услове и намене, Природне ливаде, овас, јечам. |
| Козе | Кукуруз, луцерка, соја, црвена детелина, житарице (јечам, овас, пшеница, тритикале), крмни грашкови, крмне грахорице, крмни сирак, суданска трава | Детелинско-травне смеше (ДТС - мешавине крмних легуминоза и трава), црвена детелина, кукуруз, травне смеше, луцерка, житарице, крм. грашкови, крмне грахорице | Сејане ливаде - Детелинско-травне смеше креиране за посебне услове и намене, Природне ливаде, овас, јечам. |
| Коњи | Кукуруз, луцерка, житарице (јечам, овас, пшеница, тритикале), црвена детелина, крмни грашкови, крмне грахорице, крмни сирак, суданска трава | Детелинско-травне смеше (ДТС - мешавине крмних легуминоза и трава), житарице, црвена детелина, кукуруз, травне смеше, луцерка, крм. грашкови, крмне грахорице | Сејане ливаде - Детелинско-травне смеше креиране за посебне услове и намене, Природне ливаде, овас, јечам. |
| Магарци | Кукуруз, луцерка, житарице (јечам, овас, пшеница, тритикале), црвена детелина, крмни грашкови, крмне грахорице, крмни сирак, суданска трава | Детелинско-травне смеше (ДТС - мешавине крмних легуминоза и трава), житарице, црвена детелина, кукуруз, травне смеше, луцерка. | Сејане ливаде - Детелинско-травне смеше креиране за посебне услове и намене, Природне ливаде, овас, јечам. |
| Живина | Житарице, соја, сунцокрет | Житарице, сунцокрет, соја | - |

# ОДРЕДБЕ КОЈЕ НИСУ УШЛЕ У ПРЕЧИШЋЕН ТЕКСТ

**Правилник о изменама и допуни Правилника о условима и поступку давања у закуп и на коришћење пољопривредног земљишта у државној својини**

**("Сл. гласник РС", бр. 111/17)**

Члан 4.

Прилог 2 - Табела коефицијената за обрачун условних грла у површину пољопривредног земљишта, који је одштампан уз Правилник о условима и поступку давања у закуп и на коришћење пољопривредног

земљишта у државној својини ("Службени гласник РС", број 16/17) и чини његов саставни део, замењује се новим Прилогом 2 - Табела коефицијената за обрачун условних грла у површину пољопривредног земљишта, који је одштампан уз овај правилник и чини његов саставни део.

**Правилик о изменама и допунама Правилника о условима и поступку давања у закуп и на коришћење пољопривредног земљишта у државној својини**

**("Сл. гласник РС", бр. 18/19)**

Члан 7.

Прилог 1 - Табела коефицијената за обрачун домаћих животиња у условна грла и Прилог 2 - Табела коефицијената за обрачун условних грла у површину пољопривредног земљишта, који су одштампани уз Правилник о условима и поступку давања у закуп и на коришћење пољопривредног земљишта у државној својини ("Службени гласник РС", бр. 16/17 и 111/17) и чини његов саставни део, замењују се новим Прилогом 1 - Табела коефицијената за обрачун домаћих животиња у условна грла и Прилогом 2 - Табела коефицијената за обрачун условних грла у површину пољопривредног земљишта, који су одштампани уз овај правилник и чине његов саставни део.

**Правилник о изменама и допуни Правилника о условима и поступку давања у закуп и на коришћење пољопривредног земљишта у државној својини**

**("Сл. гласник РС", бр. 45/19)**

Члан 4.

Прилог 1 - Табела коефицијената за обрачун домаћих животиња у условна грла, Прилог 2 - Табела коефицијената за обрачун условних грла у површину пољопривредног земљишта и Прилог 3 - Табела пољопривредних култура за исхрану животиња по врстама домаћих животиња, који су одштампани уз Правилник о условима и поступку давања у закуп и на коришћење пољопривредног земљишта у државној својини ("Службени гласник РС", бр. 16/17, 111/17 и 18/19) и чини његов саставни део, замењују се новим Прилогом 1 - Табела коефицијената за обрачун домаћих животиња у условна грла, Прилогом 2 - Табела коефицијената за обрачун условних грла у површину пољопривредног земљишта и Прилогом 3 - Табела пољопривредних култура за исхрану животиња по врстама домаћих животиња, који су одштампани уз овај правилник и чини његов саставни део.

**Правилник о изменама и допунама Правилника о условима и поступку давања у закуп и на коришћење пољопривредног земљишта у државној својини**

**("Сл. гласник РС", бр. 3/20)**

Члан 10.

Прилог 3 - Табела пољопривредних култура за исхрану животиња по врстама домаћих животиња, који је одштампан уз Правилник о условима и поступку давања у закуп и на коришћење пољопривредног земљишта у државној својини ("Службени гласник РС", бр. 16/17, 111/17, 18/19 и 45/19) и чини његов саставни део, замењују се новим Прилогом 3 - Табела пољопривредних култура за исхрану животиња по врстама домаћих животиња, који је одштампани уз овај правилник и чини његов саставни део.

**Правилник о изменама Правилника о условима и поступку давања у закуп и на коришћење пољопривредног земљишта у државној својини**

**("Сл. гласник РС", бр. 25/20)**

Члан 4.

Прилог 1 - Табела коефицијената за обрачун домаћих животиња у условна грла, Прилог 2 - Табела коефицијената за обрачун условних грла у површину пољопривредног земљишта и Прилог 3 - Табела

пољопривредних култура за исхрану животиња по врстама домаћих животиња, који су одштампани уз Правилник о условима и поступку давања у закуп и на коришћење пољопривредног земљишта у државној својини ("Службени гласник РС", бр. 16/17, 111/17, 18/19, 45/19 и 3/20) и чине његов саставни део, замењују се новим Прилогом 1 - Табела коефицијената за обрачун домаћих животиња у условна грла, Прилогом 2 - Табела коефицијената за обрачун условних грла у површину пољопривредног земљишта и Прилогом 3 - Табела пољопривредних култура за исхрану животиња по врстама домаћих животиња, који су одштампани уз овај правилник и чине његов саставни део.

**Правилник о изменама и допунама Правилника о условима и поступку давања у закуп и на коришћење пољопривредног земљишта у државној својини**

**("Сл. гласник РС", бр. 133/20)**

Члан 12.

Прилог 1 - Табела коефицијената за обрачун домаћих животиња у условна грла \*), који је одштампан уз Правилник о условима и поступку давања у закуп и на коришћење пољопривредног земљишта у државној својини ("Службени гласник РС", бр. 16/17, 111/17, 18/19, 45/19, 3/20 и 25/20) и чини његов саставни део замењује се Прилогом 1 - Табела коефицијената за обрачун домаћих животиња у условна грла \*), који је одштампан уз овај правилник и чини његов саставни део.

**Правилник о изменама Правилника о условима и поступку давања у закуп и на коришћење пољопривредног земљишта у државној својини**

**("Сл. гласник РС", бр. 63/21)**

Члан 9.

### Прилог 1 - Табела коефицијената за обрачун домаћих животиња у условна грла\*), који је одштампан уз Правилник о условима и поступку давања у закуп и на коришћење пољопривредног земљишта у државној својини ("Службени гласник РС", бр. 16/17, 111/17, 18/19, 45/19, 3/20, 25/20 и 133/20) и чини његов саставни део замењује се Прилогом 1 - Табела коефицијената за обрачун домаћих животиња у условна грла \*), који је одштампан уз овај правилник и чини његов саставни део.